wannaphong/clean_thaiwikipedia huggingface dataset:
# แนปาตา
แนปาตา "Napata" in the American Heritage Dictionary of the English Language (2020). (อียิปต์โบราณ Npt, Npy; เมโรอิติก Napa; Strabo, Geography, §17.1.54 และ ΝαπάταιStephanus of Byzantium, Ethnica, §N469.1) เป็นเมืองของราชอาณาจักรคูชโบราณ ซึ่งตั้งอยู่ที่บริเวณแก่งน้ำตกที่สี่ของแม่น้ำไนล์ โดยตั้งอยู่ประมาณ 1.5 กิโลเมตรจากฝั่งตะวันออกของแม่น้ำที่ที่ตั้งของเมืองการิมาในประเทศซูดานปัจจุบัน เมืองแนปาตาเคยเป็นที่ตั้งถิ่นฐานถาวรทางตอนใต้สุดของราชอาณาจักรใหม่ของอียิปต์ (ระหว่างศตวรรษที่ 16-11 ก่อนคริสตกาล) และเป็นที่ตั้งของเจเบล บาร์คาล ซึ่งเป็นศูนย์กลางชองลัทธิบูชาเทพอามุนในราชอาณาจักรคูช และเมืองแนปนาตาเคยเป็นเมืองหลวงของราชวงศ์ที่ยี่สิบห้าแห่งอียิปต์ และหลังจากราชอาณาจักรคูชล่มสลายใน 663 ปีก่อนคริสตกาล และเมื่อ 593 ปีก่อนคริสตกาล เมืองแนปาตาถูกชาวอียิปต์บุกเข้าและได้ย้ายเมืองหลวงของราชอาณาจักรคูชไปยังที่เมืองเมโรวี ถึงแม้หลังจากการย้ายเมืองหลวงในครั้งดังกล่าว เมืองแนปาตาก็ยังคงเป็นศูนย์กลางทางศาสนาหลักของราชอาณาจักรต่อไป เมืองนี้ถูกบุกเข้ายึดเป็นครั้งที่สองโดยชาวโรมันเมื่อ 23 ปีก่อนคริสตกาล แต่ได้รับการบูรณะปฏิสังขรณ์และยังคงเป็นศูนย์กลางที่สำคัญของลัทธิบูชาเทพอามุนTimothy Kendall (2001), "Napata", in Donald B. Redford, The Oxford Encyclopedia of Ancient Egypt, Oxford University Press.

คำว่า "แนปาตา" หรือ "สมัยแนปาตา" ยังสามารถหมายถึงการปกครองของชาวคูชตั้งแต่ช่วง 750 ปีก่อนคริสตกาลจนถึง 270 ปีก่อนคริสตกาล เมื่อแนปาตาสูญเสียความสำคัญเชิงสัญลักษณ์ในฐานะสถานที่ฝังพระศพของราชวงศ์ ซึ่งราชวงศ์ได้ย้ายไปฝังพระศพที่เมโรวีแทน โดยช่วงเวลาต่อมาของประวัติศาสตร์ราชอาณาจักรคูชเรียกว่า สมัยเมโรวี ซึ่งจะดำเนินต่อไปจนถึงการล่มสลายของราชอาณาจักรRichard A. Lobban, "Napata", Historical Dictionary of Ancient and Medieval Nubia (Scarecrow, 2004), pp. 274–276.
# พระนางจันทรวรเทวี
พระนางจันทรวรเทวี (เขมร : ព្រះនាងច័ន្ទតារាវត្តី, โรมัน : Chantraworadevi) พระองค์เป็นพระมเหสีของพระเจ้าตระซ็อกประแอม (พ.ศ.1879-1883)ศานติ ภักดีคำ. "เอกสารกัมพูชากับการศึกษาประวัติศาสตร์อยุธยา" (PDF). เป็นพระราชมารดาในพระบรมนิพพานบทและพระสิทธานราชา อย่างไรก็ตามนักประวัติศาสตร์สมัยใหม่ยังหาข้อสรุปถึงการมีอยู่จริงของตัวตนของนางสมเด็จพระบรมราชาธิราชที่ 1 สงคราม "ขอมแปรพักตร์" - โอรสพระเจ้าอู่ทองได้ครองเมืองนครธม.อนุรัตน์ บุตรดี

 พระราชประวัติ 
พระองค์เป็นพระราชธิดาในพระเจ้าชัยวรมันที่ 9 และพระนางองค์ราชเทวี

พระองค์ทรงอภิเษกสมรสกับพระองค์ชัย พระราชปนัดดาในพระเจ้าชัยอินทรวรมันที่ 4 แห่งจามปา และเป็นพระญาติทางพระราชมารดาในปี พ.ศ. 1833 หลังจากอภิเษกสมรส (พระเจ้าชัยวรมันที่ 9) ทรงพระราชทานเมืองทางตอนใต้ใกล้เมืองจตุมุขให้ปกครอง ครั้นถึงปี พ.ศ. 1879 ใด้เกิดการจลาจลขึ้นในเมืองพระนครหลวงทำให้พระเจ้าชัยปรเมศวรถูกลอบปลงพระชนม์เสด็จสวรรคตบรรดาขุนนางสรรพมุขมนตรีทั้งหลายจึงอัญเชิญพระองค์ชัยผู้เป็นพระราชบุตรเขยขึ้นเสวยราชสมบัติเป็นพระมหากษัตริย์แห่งกรุงศรียโศธรปุระเฉลิมพระนาม พระบาทศรีสุริโยพันธุ์ จากนั้นจึงสถาปนาพระนางจันทรวรเทวีขึ้นเป็นพระอัครมเหสี หลังจากอภิเษกสมรสได้ 45 ปีและสถาปนา พระบรมนิพพานบท พระราชโอรสองค์โตขึ้นเป็นพระอุปราชขณะมีพระชนม์มายุ 44 พรรษา ซึ่งเหตุการณ์นี้เองที่นักวิชาการกัมพูชามองว่าพระองค์ชัยหรือพระศรีสุริโยพันธุ์ที่ 1 กับพระเจ้าแตงหวานไม่ใช่บุคคลคนเดียวกัน ซึ่งสรุปได้ว่าพระเจ้าแตงหวานเป็นเพียงบุคคลในตำนานนิทานพื้นบ้าน นักวิชาการให้น้ำหนักว่าพระบาทศรีสุริโยพันธุ์นั้นทรงเป็นเชื้อพระวงศ์มาก่อนแน่นอน เพราะในขณะนั้นราชวงศ์มหิธรปุระ ยึดถือระบบชนชั้นวรรณะแบบอินเดียอย่างเข้มข้นHarris, Ian (2008-03-11). Cambodian Buddhism: History and Practice. University of Hawaii Press. p. 109. ISBN 978-0-8248-3298-8. การที่พระนางจันทรวรเทวีซึ่งมีวรรณะกษัตริย์จะไปสมรสกับชนชั้นศูทร (ไพร่) ย่อมขัดแย้งกับประเพณีของบ้านเมืองในขณะนั้นRenowned for its ability to grow tasty cucumbers," according to A. Dauphin-Meunier, History of Cambodia.

พระเจ้าตระซ็อกประแอมได้ลอบปลงพระชนม์พระเจ้าชัยวรมันที่ 9 ด้วยพระแสงหอกลำแพง จนสวรรคตเมื่อ พ.ศ. 1879 ต่อมาบรรดานาหมื่นสรรพมุขมนตรีทั้งหลายจึงพร้อมใจกันถวายราชสมบัติให้ขึ้นสืบราชบัลลังก์เป็นพระมหากษัตริย์อาณาจักรพระนคร และทรงรับพระนางจันทรวรเทวี พระราชธิดาในพระเจ้าชัยวรมันที่ 9 เป็นสมเด็จพระอัครมเหสี ขณะนั้นพระเจ้าตระซ็อกประแอมมีพระชนมายุ 70 ปี ได้สถาปนาพระนางเป็น สมเด็จพระภัควดี ศรีจันทรวรเทวี พระอรรคมเหษี

พระองค์ทรงประสูติพระราชโอรส 2 พระองค์ คือ พระบรมนิพพานบทและพระสิทธานราชา
# กุหลาบดำ ส.จ.เปี๊ยกอุทัย
กุหลาบดำ ส.จ.เปี๊ยกอุทัย มีชื่อจริงว่า สมบูรณ์ มีสิทธิ์ดี (ชื่อเล่น เขียว) เกิดเมื่อวันที่ 24 กันยายน พ.ศ. 2541 เป็นนักมวยไทยชาวไทย

 ประวัติ 
กุหลาบดำเป็นลูกชาวนา บิดาชื่อจำเริญ มารดาชื่อนางเหียด บ้านเกิดอยู่ที่อำเภอเมืองสุรินทร์ จังหวัดสุรินทร์ เป็นบุตรคนโตในบรรดาพี่น้อง 5 คน มีน้องชายเป็นนักมวยไทยเช่นกันชื่อ ไท ส.จ.เปี๊ยกอุทัย และน้องสาวอีก 3 คน ชื่อ หิรัญญา, หิรัญ และเบญจพร

กุหลาบดำชื่นชอบมวยมาตั้งแต่เด็ก ได้ชกมวยครั้งแรกเมื่ออายุ 8 ปี ที่งานฝังลูกนิมิตที่วัดบ้านจาน บิดาเห็นว่ามีแววจึงทำค่ายมวยเล็ก ๆ ชื่อว่า "ส.กัลยาณี" และด้วยมีชื่อเล่นว่า "เขียว" จึงใช้ชื่อขึ้นชกว่า เขียวมรกต ส.กัลยาณี ชกมวยในแถบภาคอีสาน จนมีรายได้จากการชกมวยเพิ่มขึ้นเรื่อย ๆ 

กุหลาบดำเมื่ออายุราว 15-16 ปี ตัดสินใจเดินทางเข้ากรุงเทพตามคำชักชวนของเพื่อนพ่อที่เป็นเทรนเนอร์อยู่ในค่ายสมรักษ์ คำสิงห์ แต่เมื่ออยู่ได้สักพักประมาณ 6 เดือน เห็นว่าปรับตัวได้ยาก จึงกลับไปสุรินทร์บ้านเกิดเช่นเดิม ภายหลังสมรักษ์ได้ฝากกุหลาบดำให้ไปอยู่กับค่าย สจ.เปี๊ยกอุทัย ในราว พ.ศ. 2557 ได้ชื่อว่ากุหลาบดำที่นี่ และได้ อาจารย์สมพร แก้วกัณหา อดีตนักมวยฝีมือดีจากจังหวัดนครสวรรค์ มาเป็นเทรนเนอร์ซ้อมเรื่อยมา

ระหว่าง พ.ศ. 2559-2560 กุหลาบดำประสบความสำเร็จอย่างมาก ไม่แพ้ใคร 7 ไฟต์ติดต่อกันที่สนามมวยเวทีช่อง 7 สี จนได้เสื้อสามารถ หลังจากนั้นได้ครองแชมป์สนามมวยเวทีลุมพินีและแชมป์ประเทศไทย  ได้เซ็นสัญญากับวันแชมเปียนชิพเมื่อเดือนกันยายน พ.ศ. 2562  และได้ประเดิมสนามแข่งขันเมื่อ 6 กันยายน พ.ศ. 2562 ที่นครโฮจิมินห์ ประเทศเวียดนาม

 ชีวิตส่วนตัว 
กุหลาบดำได้ศึกษา กศน.ชั้นมัธยมปลาย มีภรรยาชื่อ วนิดา เข็มเพชร (ใหม่) เป็นชาวสุรินทร์เช่นกัน มีบุตรชายชื่อ จักรภัทร มีสิทธิ์ดี (แชมป์)
# ความฝันของเมียชาวประมง
ความฝันของเมียชาวประมง (, "หมึกยักษ์และนักดำน้ำงมหอย") เป็นภาพพิมพ์แผ่นไม้โดยโฮกูไซ ศิลปินชาวญี่ปุ่น ภาพพิมพ์นี้เป็นส่วนหนึ่งของคิโนเอะโนะโคมัตสึ ('ต้นสนต้นอ่อน') ชุดหนังสือสามเล่มในชุงงะ ศิลปะเร้ากามารมณ์แนวภาพอูกิโยะที่ตีพิมพ์ครั้งแรกใน ค.ศ. 1814 และกลายเป็นผลงานชุงงะที่มีชื่อเสียงที่สุดของโฮกูไซ โดยใช้แนวเรื่องที่มักพบได้บ่อยในศิลปะญี่ปุ่น ภาพนี้ปรากฏอามะ (นักดำน้ำงมหอยหญิง) ล้อมไปด้วยแขนของปลาหมึกยักษ์สองตัว ตัวที่ใหญ่กว่าเลียอวัยวะเพศหญิงของเธอ ขณะที่ตัวที่เล็กกว่าซึ่งเป็นลูกของมันดื่มด่ำกับปากและหัวนมข้างซ้ายของฝ่ายหญิง

ภาพนี้มักได้รับการอ้างว่าเป็นตัวบุกเบิกผลงานแบบกามารมณ์หนวดรยางค์ (tentacle erotica) ซึ่งได้รับความนิยมในแอนิเมชันญี่ปุ่นสมัยใหม่และมังงะนับตั้งแต่ช่วงปลายคริสต์ศตวรรษที่ 20 เป็นต้นมา อย่างไรก็ดี ผลงานกามารมณ์หนวดรยางค์สมัยใหม่ให้ความสนใจที่การถูกฝืนบังคับให้ร่วมเพศมากกว่าการมีปฏิสัมพันธ์อย่างพึงพอใจระหว่างกันในแบบของโฮกูไซ ศิลปินหลายคนรวมถึงปาโบล ปิกาโซ ได้รับอิทธิพลจากภาพนี้ ใน ค.ศ. 1903 เขาวาดภาพนี้ในแบบของตนเอง ซึ่งต่อมานำมาจัดแสดงในนิทรรศการพิพิธภัณฑ์ปิกาโซ ค.ศ. 2009 ภายใต้ชื่อSecret Images ร่วมกับภาพวาดและพิมพ์แกะลายอื่นอีก 26 ชิ้น จัดแสดงถัดจากภาพต้นฉบับของโฮกูไซอีก 16 ชิ้น ซึ่งชี้ให้เห็นถึงอิทธิพลของศิลปะญี่ปุ่นช่วงคริสต์ศตวรรษที่ 19 ที่มีต่อผลงานของปิกาโซ มาซามิ เทราโอกะ ศิลปินชาวญี่ปุ่น–อเมริกัน ยังได้รับอิทธิพลจากความฝันของเมียชาวประมง โดยสร้างภาพตัวละครหญิงที่เป็นนักดำน้ำงมไข่มุกกำลังสมสู่กับหมึกเป็นตัวแทนของพลังสตรีปรากฏอยู่ในผลงานอยู่บ่อยครั้ง
# TNO
TNO อาจหมายถึง
 วัตถุพ้นดาวเนปจูน (trans-Neptunian objects)
 หอดูดาวแห่งชาติไทย (Thai National Observatory)
# วัตถุขนาดเล็กในระบบสุริยะ
วัตถุขนาดเล็กในระบบสุริยะ เป็นคำทั่วไปสำหรับวัตถุท้องฟ้าทั้งหมดที่โคจรรอบดวงอาทิตย์ ยกเว้นดาวเคราะห์ ดาวเคราะห์แคระ และ ดาวบริวาร วัตถุที่ถูกรวมอยู่ในนิยามนี้ได้แก่วัตถุพ้นดาวเนปจูน (ไม่รวมวัตถุคล้ายดาวพลูโต) ดาวเคราะห์น้อยทั่วไป ดาวหาง ฝุ่นระหว่างดาวเคราะห์ ฯลฯ

 ภาพรวม 

คำว่า "วัตถุขนาดเล็กในระบบสุริยะ" ในที่นี้ได้ถูกนิยามไปพร้อมกับการนิยามความหมายของ "ดาวเคราะห์ในระบบสุริยะ" และ "ดาวเคราะห์แคระ" ตามที่กำหนดโดยมติสมัชชาใหญ่ของสหพันธ์ดาราศาสตร์สากลที่จัดขึ้นที่กรุงปรากในปี 2006
# ผู้ลี้ภัยและผู้ขอลี้ภัยกลุ่มแอลจีบีทีในประเทศแคนาดา
ในประเทศแคนาดา, ผู้ลี้ภัยและผู้ขอลี้ภัยเป็นเลสเบียน, เกย์, รักสองเพศ, หรือกะเทย (แอลจีบีที) หรือกลุ่มชนข้างน้อยทางเพศ (จีเอสเอ็ม) เป็นผู้ที่เรียกขอสิทธิลี้ภัยในประเทศแคนาดาเหตุด้วยความหลากหลายทางเพศของตัวเองและอัตลักษณ์ทางเพศ

ตามการรายงานของข้าหลวงใหญ่ผู้ลี้ภัยแห่งสหประชาชาติ (ยูเอ็นเฮชซีอาร์) กล่าวว่า ผู้ลี้ภัยคือผู้พลัดถิ่นที่ "ประสบความกลัวที่มีเหตุผลว่าจะการถูกระรานด้วยเหตุผลทางเชื้อชาติ ศาสนา สัญชาติ การเป็นสมาชิกของกลุ่มสังคมใดกลุ่มหนึ่งหรือคติทางการเมือง นอกประเทศที่มีสัญชาติของตัวเอง และไม่สามารถที่จะใช้ประโยชน์จากบทบัญญัติการคุ้มครองของประเทศนั้นได้" เพื่อให้ได้สถานะผู้ลี้ภัยในแคนาดา บุคคลต้องแสดงให้เห็นว่าตนมีความเสี่ยงที่จะถูกระรานและไม่สามารถขอความคุ้มครองจากประเทศบ้านเกิดเมืองนอนได้ การเรียกร้องเหล่านี้สามารถทำได้เมื่อบุคคลนั้นอาศัยอยู่ในประเทศแคนาดาด้วยวีซ่าหรือก่อนเดินทางมาถึง

ตามการวิจัยโดยส่วนใหญ่เกี่ยวกับกลุ่มผู้มีความหลากหลายทางเพศนี้มีแนวโน้มที่จะดำเนินการขอลี้ภัยอาศัยอยู่ในประเทศแคนาดาอย่างละเอียดแล้ว

ตลอดศตวรรษที่ 20 บางคนถือว่าการรักร่วมเพศเป็นพฤติกรรมเบี่ยงเบนและผู้เข้าร่วมถูกมองว่าเป็น "พลเมืองเลว" แนวคิดเป็นวิถีชีวิตที่เป็นภัยที่ปรากฎตามวาทกรรมแนวชาตินิยมและการถือครองสัญชาติอเมริกันในอเมริกาเหนือ ในปี พ.ศ. 2534 ประเทศแคนาดากลายเป็นหนึ่งในประเทศตะวันตกกลุ่มแรกที่ให้สถานะผู้ลี้ภัยเนื่องจากการถูกระรานอันมาจจากรสนิยมทางเพศในปี พ.ศ. 2536 การพิจารณาคดีระหว่างแคนาดากับวอร์ด, โดยศาลฎีกาแคนาดาได้เป็นบรรทัดฐานว่า "ให้รวมถึงกลุ่ม [สังคม] เฉพาะ" เป็นการรวมไปถึงกลุ่มผู้ลี้ภัยแอลจีบีทีและจีเอสเอ็ม ในปี พ.ศ. 2538 ทางการแคนาดาได้เพิ่มทักษะในการตัดสินคดีในเรื่องที่เกี่ยวกับกลุ่มผู้มีความหลากหลายทางเพศ
# ฝุ่นระหว่างดาราจักร
ฝุ่นระหว่างดาราจักร (intergalactic dust) คือฝุ่นคอสมิกที่มีอยู่ในที่ว่างดาราจักรM. E. Bailey, David Arnold Williams - Dust in the universe: the proceedings of a conference at the Department of Astronomy, University of Manchester, 14-18 December 1987 - Page 509 (Google Books accessed 2010) มีการเสนอหลักฐานการมีอยู่ของฝุ่นระหว่างดาราจักรตั้งแต่ปี 1949 แต่การวิจัยเริ่มขึ้นอย่างจริงจังในปลายศตวรรษที่ 20 มีการคาดการณ์ที่แตกต่างกันมากมายสำหรับการกระจายของฝุ่นระหว่างดาราจักร ฝุ่นระหว่างดาราจักรอาจส่งผลต่อการวัดระยะทางในดาราจักร เช่น มหานวดารา และ เควซาร์ในดาราจักรอื่น ๆNancy Atkinson - Intergalactic Dust Could Be Messing Up Observations, Calculations (February 26, 2009) - Universe Today

ฝุ่นระหว่างดาราจักรอาจเป็นส่วนหนึ่งของ เมฆฝุ่นระหว่างดาราจักร (intergalactic dust cloud) ซึ่งถูกค้นพบอยู่รอบดาราจักรอื่นตั้งแต่ในทศวรรษที่ 1960M. E. Bailey, David Arnold Williams - Dust in the universe: the proceedings of a conference at the Department of Astronomy, University of Manchester, 14-18 December 1987 - Page 509 (Google Books accessed 2010) ในช่วงทศวรรษ 1980 เมฆฝุ่นระหว่างดาราจักรอย่างน้อย 4 ก้อน รวมถึงเมฆโอครอยได้ถูกค้นพบที่ระยะห่างนับล้านพาร์เซกจากทางช้างเผือก
# ISM
ISM อาจหมายถึง
 มวลสารระหว่างดาวฤกษ์ (interstellar medium)
 สถาบันคณิตศาสตร์สถิติ (The Institute of Statistical Mathematics)
 แถบไอเอสเอ็ม (ISM band, Industrial, Scientific and Medical band)
# พระนามฮอรัส
พระนามฮอรัส เป็นพระนามที่ทราบกันว่าเก่าแก่ที่สุดและเคยถูกใช้เป็นตราประจำรัชกาลของผู้ปกครองอียิปต์โบราณมากที่สุด โดยพระนามออรัสเป็นหนึ่งใน "ห้าพระนาม" ของฟาโรห์แห่งอียิปต์ อย่างไรก็ตาม นักไอยคุปต์วิทยาและนักภาษาศาสตร์สมัยใหม่เริ่มนิยมนิยามคำที่เป็นกลางมากกว่า นั่นคือ "พระนามเซเรค" ทั้งนี้เพราะไม่ใช่ฟาโรห์ทุกพระองค์ที่ทรงวางสัญลักษณ์นกเหยี่ยว ซึ่งเป็นสัญลักษณ์ของเทพฮอรัส ไว้บนเซเรคLaurel Bestock: The Development of Royal Funerary Cult at Abydos: Two Funerary Enclosures from the Reign of Aha (= Menes: Studien zur Kultur und Sprache der ägyptischen Frühzeit und des Alten Reiches, vol.6). Harrassowitz, Wiesbaden 2009, , p. 6-10.
# พระนามเนบตี
พระนามเนบตี (เรียกอีกอย่างว่า พระนามสองสตรี) เป็นหนึ่งใน "ห้าพระนาม" ที่ฟาโรห์แห่งอียิปต์ทรงใช้ นอกจากนี้ยังเป็นหนึ่งในพระนามราชวงศ์ที่เก่าแก่ที่สุด โดยคำว่า "พระนามสองสตรี" ในปัจจุบันนั้นมาจากคำแปลของคำว่า เนบตี ในภาษาอียิปต์โบราณ

 ศัพทมูลวิทยา 
คำว่า "พระนามเนบตี" และ "พระนามสองสตรี" มาจากคำภาษาอียิปต์โบราณคำว่า nbtj (เนบตี) ซึ่งเป็นคำนามรูปพหูพจน์ที่มีความหมายว่า "ผู้สตรี (สองคน)" ซึ่งเป็นเพียงคำนามเท่านั้น และเป็นคำสละสลวยในทางศาสนาที่ระบุให้กับเทพีเนคเบตและเทพีวาดเจต ซึ่งเป็นเทพสตรีคู่ที่ศักดิ์สิทธิ์ ในฐานะที่เป็นเครื่องราชอิสริยาภรณ์ เชื่อกันว่าเป็นสัญลักษณ์ของการที่อียิปต์เป็นปึกแผ่นอันหนึ่งอันเดียวกันToby A. H. Wilkinson: Early Dynastic Egypt. Routledge, London/New York 1999, , p. 203-205.Wolfgang Helck, Eberhard Otto: Nechbet. In: Kleines Lexikon der Ägyptologie. Harrassowitz, Wiesbaden 1999, , p. 199.

 ลักษณะพระนาม 
พระนามเนบตี ซึ่งคล้ายกับพระนามนิซุต-บิติในช่วงเวลาต่อมา โดยถูกประดิษฐ์ขึ้นด้วยกลุ่มสัญลักษณ์เครื่องหมายสองกลุ่ม ซึ่งสัญลักษณ์กลุ่มแรกเป็นสัญลักษณ์รูปแร้งนั่งอยู่บนตะกร้า ส่วนกลุ่มที่สองเป็นสัญลักษณ์รูปงูเห่าที่อยู่บนสัญลักษณ์รูปตะกร้าช่นกัน พระนามเนบตีที่เก่าแก่ที่สุดมีการปรากฏของรูปสัญลักษณ์มงกุฎแดงเหนือตะกร้าใบที่สองแทนสัญลักษณ์รูปงูเห่า และกลุ่มสัญลักษณ์เครื่องหมายที่ใช้ในพระนามเนบตีไม่เคยใช้แยกกัน
# พระนามนำหน้า
พระนามนำหน้า หรือเรียกอีกชื่อได้ว่า พระนามคาร์ทูช หรือพระนามครองราชย์ แห่งอียิปต์โบราณ (อียิปต์โบราณ: 𓆥 nswt-bjtj "แห่งต้นกกและผึ้ง") เป็นหนึ่งในตำแหน่งราชวงศ์ของฟาโรห์ โดยฟาโรห์พระองค์แรกที่ทรงใช้พระนามต้นกกและผึ้ง คือ ฟาโรห์เดน ในช่วงราชวงศ์ที่หนึ่ง

นักไอยคุปต์วิทยาส่วนใหญ่เชื่อว่า พระนามนำหน้า เป็นพระนามรัชกาล

ส่วนแรกของพระนาม ni-su ดูเหมือนว่าจะกล่าวถึงสถาบันกษัตริย์อันเป็นนิรันดร์ แต่อันที่จริงแล้ว มันคือคำว่า "กษัตริย์" ในสำนวน ในทางกลับกัน คำว่า bjt นั้นหมายถึง ผู้ดำรงตำแหน่งชั่วคราว อย่างเหมาะสมมากกว่า ด้วยการนี้ ทั้งเทพเจ้าและมนุษย์ถูกอ้างถึงในวลีดังกล่าว พร้อมกับการแบ่งสองส่วนที่ชัดเจนของดินแดนทางเหนือและทางใต้ด้วยเหตุนี้ ในปัจจุบันก็จึงควรจะแปลสิ่งนั้นว่า "ทวิกษัตริย์"

ส่วนนักวิชาการคนอื่นเชื่อว่าเดิมทีแล้วพระนามที่แสดงถึงพระนามเมื่อครั้งประสูติของผู้ปกครอง[2]

คำว่า "แห่งต้นกกและผึ้ง"Rainer Hannig,  Großes Handwörterbuch Ägyptisch-Deutsch: (2800 - 950 v. Chr.) (2006), p. 261. เขียนด้วยอักษรอียิปต์โบราณซึ่งเป็นสัญลักษณ์รูปต้นกก ซึ่งเป็นสัญลักษณ์แทนของอียิปต์บน (𓇓 การ์ดิเนอร์ รหัส M23) และสัญลักษณ์รูปผึ้ง ซึ่งเป็นสัญลักษณ์แทนของอียิปต์ล่าง (𓆤 การ์ดิเนอร์ รหัส L2) แต่ละตัวที่ลงท้ายด้วยตัวกำหนดเพศหญิง t (𓏏 X1) จึงอ่านว่า nsw.t และ bj.t ตามลำดับ ส่วนคำคุณศัพท์นิสบาที่ลงท้ายด้วย -j ไม่ได้แสดงเป็นตัวเขียนออกมาJochem Kahl: Nsw und Bit - Die Anfänge. In: Eva-Maria Engel, Vera Müller and others: Zeichen aus dem Sand: Streiflichter aus Ägyptens Geschichte zu Ehren von Günter Dreyer (= Menes Series, vol. 5). Harrassowitz, Wiesbaden 2008, , p. 315–340

ในช่วงสามราชวงศ์แรก พระนามนำหน้า จะปรากฏอยู่เดี่ยว ๆ หรือคู่กับพระนามเนบติ โดยฟาโรห์เซเคมเคตทรงเป็นฟาโรห์พระองค์แรกที่ทรงอุทิศพระองค์ให้กับสองเทพสตรีทั้งสอง และตั้งแต่ฟาโรห์ฮูนิ ซึ่งทรงเป็นฟาโรห์พระองค์สุดท้ายของราชวงศ์ที่สามเป็นต้นไป พระนามนำหน้าก็ถูกเขียนโดยล้อมรอบด้วยคาร์ทูช (ลักษณะวงรียาวชองวงแหวนเชน)
# พระนามส่วนพระองค์
พระนามส่วนพระองค์ของฟาโรห์แห่งอียิปต์โบราณ เป็นหนึ่งใน "ห้าพระนาม" ที่เริ่มใช้ขึ้นโดยฟาโรห์ดเจดเอฟเร ซึ่งเป็นฟาโรห์พระองค์ที่สามจากราชวงศ์ที่สี่แห่งอียิปต์ เพื่อเป็นการเพิ่มเติมตราสัญลักษณ์นิซุต-บิติแบบดั้งเดิม ซึ่งต่อมาพระนามดังกล่าวได้ถูกแยกออกจากพระนามนำหน้า เพื่อใช้เป็นพระนามอิสระStephen Quirke: The Cult of Ra: Sun-worship in Ancient Egypt. Thames & Hudson, 2001, , p. 59-51.

 ลักษณะพระนาม 
พระนาม ซา-เร (Sa-Rê) ซึ่งมีความหมายตามตัวอักษรว่า "บุตรแห่งรา" ที่เขียนขึ้นโดยปรากฏสัญลักษณ์รูปสุริยจักรและรูปห่านวางอยู่ด้านล่าง ซึ่งในช่วงแรก สัญลักษณ์รูปสุริยจักรและรูปห่านถูกวางไว้ที่ส่วนท้ายของคาร์ทูชที่ปรากฏพระนามของฟาโรห์ และจะถูกอ่านว่า: "กษัตริย์แห่งอียิปต์ล่างและบน ฟาโรห์ ... พระโอรสแห่งรา" ต่อมาสัญลักษณ์ทั้งสองก็ถูกวางไว้หน้าแทน ตำแหน่งด้านหน้าของพระนามฟาโรห์และอ่านว่า: "พระโอรสแห่งรา, ฟาโรห์ ..." ซึ่งสัญลักษณ์อักษรอียิปต์โบราณที่ใช้ในพระนามดังกล่าวนั้นจะถูกวางไว้ในคาร์ทูชJürgen von Beckerath: Handbuch der ägyptischen Königsnamen (= Münchner Ägyptologische Studien, vol. 49). von Zabern, Mainz 1999, , p. 25–27.

 สัญลักษณ์ 
ในรัชสมัยของฟาโรห์ดเจดเอฟเรแห่งราชวงศ์ที่สี่ ลัทธิการบูชาสุริยเทพราได้เป็นที่นิยมมากที่สุด ซึ่งในช่วงเวลาดังกล่าวฟาโรห์แห่งอียิปต์ทรงเชื่อว่าพระองค์เป็นพระโอรสที่แท้จริงของเทพรา เนื่องจากเทพราเองก็ทรงเพิ่งกลายเป็นเทพเจ้าที่ยิ่งใหญ่ที่สุดในบรรดาเทพเจ้าทั้งหมดJochem Kahl: „Ra is my Lord“. Searching for the Rise of the Sun God at the Dawn of Egyptian History (= Menes, vol. 1). Harrassowitz, Wiesbaden 2007, , p. 8, 30 & 43. ซึ่งจะเปลี่ยนไปในช่วงเวลาภายหลัง และเทพรารวมเป็นสัญลักษณ์กับเทพอามุนGeorge Hart: A Dictionary of Egyptian Gods and Goddesses. Routledge & Kegan Paul, London 1986, , p. 179–182.
# วัดนิกรชนาราม
วัดนิกรชนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาเนาะรู อำเภอเมืองปัตตานี จังหวัดปัตตานี มีเนื้อที่ 6 ไร่ 1 งาน 34.2 ตารางวา

วัดนิกรชนาราม ชาวบ้านนิยมเรียกว่า วัดหัวตลาด ตั้งวัดเมื่อ พ.ศ. 2477 สืบเนื่องจากพระธรรมวโรดม (เซ่ง อุตฺตโม) วัดราชาธิวาส เจ้าคณะมณฑลนครศรีธรรมราชมาตรวจการคณะสงฆ์ ได้มาพำนักที่วัดตานีนรสโมสร พระธรรมวโรดมมีความประสงค์จะสร้างวัดในเมืองปัตตานีเพิ่มอีกหนึ่งวัด เนื่องจากในเมืองปัตตานีมีวัดอยู่เพียงสองวัด คือ วัดตานีนรสโมสรกับวัดนพวงศาราม ท่านได้เดินทางเพื่อหาที่สร้างวัดหลายแห่ง จนพบที่ดินที่เป็นป่าช้าแห่งหนึ่ง จึงได้ขอที่ดินแปลงนี้ต่อพระบริรักษ์ภูธร ข้าหลวงประจำจังหวัด และขุนชูปรีชาวุฒิ นายอำเภอสะบารัง ข้าหลวงประจำจังหวัดและนายอำเภอไม่ขัดข้อง เพราะเห็นว่าในบริเวณดังกล่าวมีชุมชนชาวจีนอาศัยอยู่หนาแน่น สามารถที่จะดูแลอุปฐากพระสงฆ์ได้ไม่อัตคัด เริ่มแรกสร้างเป็นสำนักสงฆ์หัวตลาด มีการสร้างกุฏิที่พักสงฆ์ จำนวน 9 หลัง ได้สร้างเสนาสนะต่าง ๆ ฉลองสมโภชในปี พ.ศ. 2481 ได้รับพระราชทานวิสุงคามสีมาเมื่อวันที่ 5 เมษายน พ.ศ. 2517 เขตวิสุงคามสีมา กว้าง 15 เมตร ยาว 45 เมตร

สมัยพระครูวิโรจน์ธรรมาภรณ์ (เมือง ชุตินฺธโร) ท่านได้ดำเนินการสร้างอุโบสถเมื่อ พ.ศ. 2519 สร้างศาลาการเปรียญคอนกรีตเสริมเหล็กเมื่อ พ.ศ. 2534 สร้างหอฉันและหอระฆังเมื่อ พ.ศ. 2538 ปูชนียวัตถุที่สำคัญ ได้แก่ พระประธานในศาลาการเปรียญ เป็นพระพุทธรูปหล่อปางมารวิชัย หน้าตักกว้าง 1 เมตร 35 เซนติเมตร มีฐานสิงห์สูง 50 เซนติเมตร หล่อติดกับองค์พระ และพระพุทธรูปสร้างด้วยเกสรดอกไม้ ปางมารวิชัย หนักตักกว้าง 1 ศอก นางยกเฮี้ยว เลขะกุล สร้างถวาย

รายนามเจ้าอาวาส
 พระครูสโมสรสิทธิการ (แก้ว) พ.ศ. 2478–
 พระครูโสภณธรรมจารี
 พระชื่น ฐิตกุโล
 พระครูวิโรจน์ธรรมาภรณ์ (เมือง ชุตินฺธโร) พ.ศ. 2516–2542
 พระครูถาวรธรรมารักษ์ (เคี้ยง ถาวโร) พ.ศ. 2543–
 พระครูประจักษ์ศาสนกิจ
# พรหมจารีโดยสาบานในบอลข่าน
พรหมจารีโดยสาบานในบอลข่าน  หรือ บูร์เนชา  หมายถึงผู้หญิงที่สาบานตนเป็นพรหมจารีและใช้ชีวิตดั่งผู้ชายในสังคมปิตาธิปไตยทางตอนเหนือของแอลเบเนีย, คอซอวอ และมอนเตเนโกร พรหมจารีโดยสาบานยังเคยมีหรือพบอยู่บ้างในบอลข่านตะวันตก ซึ่งรวมถึงภูมิภาคของบอสเนีย, แดลเมชียในโครเอเชีย, เซอร์เบีย และ มาซิโดเนียเหนือ

ในยุคสมัยที่ผู้หญิงมีหน้าที่ทำตามที่บัญญัติไว้ (prescribed role) บูร์เนชาจะละทิ้งอัตลักษณ์ทางเพศ การสืบพันธุ์ และอัตลักษณ์ทางสังคมทิ้ง เพื่อให้ได้รับอิสรภาพเช่นเดียวกับผู้ชาย เมื่อสาบานตนแล้ว บูร์เนชาจะสามารถแต่งกายอย่างผู้ชาย เป็นหัวหน้าครอบครัว เดินทางหาสู่ได้โดยอิสระ และทำงานในอาชีพที่สงวนไว้สำหรับผู้ชายเท่านั้น สารคดีชุด ทาบู ปี 2002 ของเนชั่นนอลจีโอกราฟิก รายงานว่าในอัลเบเนียมีพรหมจารีโดยสาบานเหลืออยู่ไม่ถึง 102 คน แม้จะไม่มีจำนวนที่แน่นอน ข้อมูลจากปี 2022 ประมาณว่ามีบูร์เนชาอยู่รวมสิบสองคนที่ยังหลงเหลืออยู่ในอัลเบเนียเหนือและคอซอวอ พรหมจารีโดยสาบานที่มีชื่อเสียง เช่น สตานา เซรอวิช

 ที่มา 
ธรรมเนียมการสาบานตนเป็นพรหมจารีในแอลเบเนียพัฒนาขึ้นมาจาก Kanuni i Lekë Dukagjinit (หรือเรียกโดยย่อว่า กานุน; kanun),From Turkish Kanun, which means law. It is originally derived from the Greek kanôn (κανών) as in canon law, ซึ่งเป็นชุดของกฎบัตร (codes and laws) ที่พัฒนาขึ้นโดย Lekë Dukagjini และถูกนำมาใช้ส่วนใหญ่ในแอลเบเนียเหนือกับคอซอวอนับตั้งแต่ศตวรรษที่ 15 เป็นต้นมา ถึงศตวรรษที่ 20 กานุน นี้ไม่ถือเป็นเอกสารทางศาสนา และกลุ่มทางศาสนาต่าง ๆ นำเอากฎนี้มาปฏิบัติ ทั้งศาสนิกชนของออร์ทอดอกซ์แอลเบเนีย, คาทอลิก ไปจนถึง มุสลิม

กฎ กานุน บังคับให้ครอบครัวจะต้องมีลักษณะส่งต่อทางบิดา (patrilineal; ความมั่งคั่งจะถูกส่งต่อทางสมาชิกครอบครัวที่เป็นผู้ชาย) และเป็นแบบภรรยาแต่งเข้าบ้านสามี (patrilocal) ผู้หญิงในบริบทของกฎนี้ถูกปฏิบัติดั่งสมบัติของครอบครัว และไม่มีสิทธิ์หลายประการ เช่น ผู้หญิงห้ามสูบบุหรี่ห้ามสวมนาฬิกาข้อมือ ไปจนถึงห้ามลงคะแนนเสียงในการเลือกตั้งของท้องถิ่น ผู้หญิงยังห้ามถือครองที่ดิน และมีอาชีพจำนวนมากที่ถูกจำกัดไม่ให้ผู้หญิงทำ ไปจนถึงมีสถานที่บางประเภทที่ห้ามผู้หญิงเข้าโดยเด็ดขาด

ภาพรวม
บุคคลหนึ่งสามารถมาสาบานตนเป็นพรหมจารีได้ทุกช่วงอายุ ทั้งด้วยความประสงค์ของตนเอง หรือเพื่อตอบสนองความต้องการของพ่อแม่ พิธีการสาบานตนจะเปล่งถ้อยคำสาบานซึ่งมิอาจถอนได้ ต่อหน้าผู้นำหรือผู้อาวุโสสิบสองคนของหมู่บ้าน โดยจะสาบานไว้ว่าจะถือครองพรหมจรรย์ จากนั้น พรหมจารีโดยสาบานบางส่วนอาจเลือกใช้ชีวิตที่เหลืออยู่เป็นชาย คล้ายผู้ชาย และอาจใช้สรรพนามผู้ชายในการสนทนา ทั้งที่เรียกตนเองและสำหรับคนอื่นเรียกตน แต่ทั้งนี้ไม่จำเป็นเสมอไปAndreas Hemming, Gentiana Kera, Enriketa Pandelejmoni, Albania: Family, Society and Culture in the 20th Century (2012,), page 168: 

Others relate to them as men, usually using male pronouns both in addressing them and in speaking of them. บางส่วนอาจแต่งกายเป็นชาย ใช้ชื่อผู้ชาย พกปืน สูบบุหรี่ ดื่มเหล้า ประกอบอาชีพผู้ชาย ถือตนเป็นหัวหน้าครอบครัว (เป็นต้นว่าอาศัยกับแม่และพี่สาวน้องสาว) เล่นดนตรี ขับร้อง นั่ง และเข้าสังคมกับผู้ชาย

การละเมิดคำสาบานตนนี้ในอดีตถือว่าต้องโทษเสียชีวิตได้ อย่างไรก็ตาม ไม่เป็นที่ทราบแน่ชัดว่าในปัจจุบันยังมีการลงโทษเช่นนี้อยู่หรือไม่ กระนั้น ชุมชนมักจะปฏิเสธบุคคลที่ละเมิดคำสาบานนี้ เป็นการลงโทษทางสังคม

ดูเพิ่ม
 หญิงซัมซุย - ประเพณีคล้ายกันในชาวจีนโพ้นทะเลในแหลมมลายู
 บาชาปูช - ประเพณีคล้ายกันในปากีสถานกับอัฟกานิสถาน
# เซเรค
ในอักษรอียิปต์โบราณ เซเรค มีลักษณะเป็นรูปสี่เหลี่ยมผืนผ้าปิดล้อม ซึ่งเป็นรูปสัญลักษณ์แทนส่วนหน้าของพระราชวังที่มีช่องหรือมีประตูล้อมรอบ ซึ่งปกติจะปรากฏรูปสัญลักษณ์ของเหยี่ยวฮอรัสอยู่ด้านบนโดยปกติ ซึ่งเป็นสัญลักษณ์ที่แสดงให้ทราบว่าข้อความที่อยู่ภายในสัญลักษณ์นั้นเป็นพระนามราชวงศ์ เซเรคได้ถูกใช้เป็นครั้งแรกเพื่อในการแยกพระนมออกจากรูปสัญลักษณ์อียิปต์โบราณ ซึ่งปรากฏมาก่อนคาร์ทูชในที่ถูกนำมาใช้แทนและทราบกันดีในช่วงสี่ราชวงศ์และช่วงเวลาห้าร้อยถึงเจ็ดร้อยปีในหลัง

 ลักษณะของเซเรค 
เซเรคเป็นสัญลักษณ์ส่วนกรอบที่มีการประดับประดา ซึ่งจะประกอบไปด้วยทิวทัศน์ด้านหน้าพระราชวังและแผนผัง (มุมมองด้านบน) ของลานพระราชวัง คำว่า เซเรค มาจากภาษาอียิปต์ ซึ่งมีความหายตรงกับคำว่า "ด้านหน้าอาคาร (façade)"  เซเรคที่แตกต่างกันบนวัตถุประเภทต่าง ๆ แสดงให้เห็นถึงรูปแบบต่าง ๆ มากมายของการตกแต่งส่วนหน้าอาคารทั้งในด้านความซับซ้อนและรายละเอียด ดูเหมือนว่าจะไม่มีกฎเกณฑ์ทางศิลปะที่เข้มงวดสำหรับการออกแบบเซเรคเองJürgen von Beckerath: Handbuch der ägyptischen Königsnamen. Münchner Ägyptologische Studien. Bd. 49. Philipp von Zabern, Mainz 1999, , p. 7-9.Rolf Gundlach: Horus in the Palace: The centre of State and Culture in pharaonic Egypt. In: Rolf Gundlach, John H. Taylor: Egyptian royal Residences: 4. Symposium zur Ägyptischen Königsideologie (4th edition, London 2004). Harrassowitz, Wiesbaden 2009, , p. 45–68.Toby A. H. Wilkinson: Early Dynastic Egypt: Strategy, Society and Security. Routledge, London 1999, , p. 56-57, 201–202.
# ดาวควาร์ก
ดาวควาร์ก (quark star) เป็นวัตถุทางดาราศาสตร์ที่อยู่ในสมมุติฐาน ที่อาจก่อตัวขึ้นหลังจากวัตถุผ่านการระเบิดของมหานวดารา ดาวควาร์กซึ่งมีควาร์กอยู่ในสถานะเปลือยเปล่านั้นจะรองรับแรงโน้มถ่วงของตัวมันเองโดยอาศัยความดันสถานะเสื่อมของควาร์ก ในลักษณะเช่นเดียวกับที่ดาวแคระขาวรองรับแรงโน้มถ่วงด้วยความดันสถานะเสื่อมของอิเล็กตรอน และที่ดาวนิวตรอนรองรับแรงโน้มถ่วงด้วยความดันสถานะเสื่อมของนิวตรอน

ดาวควาร์กมีอยู่จริงหรือไม่นั้นยังคงเป็นคำถามเปิดที่ต้องการศึกษาเพื่อหาคำตอบกันต่อไป แต่ถ้ามีจริง ดาวชนิดนี้น่าจะมีขนาดความโน้มถ่วงอยู่ระหว่างดาวนิวตรอนกับหลุมดำ และมีขนาดเล็กกว่าดาวนิวตรอน

วัตถุที่เรียกว่า RX J1856.5-3754 ในกลุ่มดาวมงกุฎใต้ และ XTE J1739-285 ในกลุ่มดาวคนแบกงู ซึ่งมีลักษณะเฉพาะเป็นไปตามสมบัติของดาวควาร์กได้รับการพิจารณาว่าอาจจะเป็นดาวควาร์ก

 ประวัติศาสตร์ 
เมื่อแบบจำลองดาวนิวตรอนได้รับการเสนอครั้งแรกโดยฟริทซ์ ซวิคคี และวัลเทอร์ บาเดอในปี 1933 นิวตรอนถูกคิดว่าเป็นอนุภาคมูลฐานที่ไม่สามารถแตกตัวได้อีกแล้ว อย่างไรก็ตาม หลังจากที่ได้มีการค้นพบควาร์กแล้ว ความเป็นไปได้ของดาวควาร์กจึงได้ถูกพิจารณาขึ้นมา

การวิเคราะห์เกี่ยวกับดาวควาร์กถูกเสนอขึ้นเป็นครั้งแรกในปี 1965 โดยดมีตรี อีวาเนนโก นักฟิสิกส์ของสหภาพโซเวียต

 วัตถุที่ต้องสงสัยว่าอาจเป็นดาวควาร์ก 
 3C 58
 RX J1856.5-3754
 XTE J1739-285
 PSR B0943+10